Endi “Bilayn”ga ulanishda qo‘shimcha 1,5 dollar to‘lanadi

“Bilayn” aloqa operatori xizmat ko‘rsatish shartlaridagi 5-noyabrdan kuchga kiradigan o‘zgarishlar haqida ma’lum qildi.

Oldindan to‘lov tizimidagi tarif rejalarida kunlik abonent to‘lovi 1 sentga oshiriladi. Ayni paytda u 3 sentni tashkil qiladi. Ushbu o‘zgarish Status tariflariga tegishli bo‘lmaydi.
Bundan tashqari, “Bilayn” tarmog‘iga ulanishda boshlang‘ich paketga 1,5 dollarlik “Oddiy raqam” xizmati kiritiladi. Bu mablag‘ SIM-karta aktivlashtirilganida yechib olinadi.
Eslatib o‘tamiz, yil boshida “Bilayn” kunlik abonent to‘lovini 2 sentdan 3 sentga oshirgan edi.